open-index/open-wikipedia-markdown huggingface dataset:
Senatorvalget i Colorado 2010

**Senatorvalget i Colorado 2010** er et kongressvalg som avholdes 2. november 2010 i den amerikanske delstaten Colorado. Valget står mellom den sittende senatoren Michael Bennet og hans republikanske utfordrer Ken Buck.

## Primærvalgene
### Demokratenes primærvalg
Demokratenes primærvalg sto mellom den sittende senatoren Michael Bennet og den tidligere speakeren i Representantenes hus i Colorado. Bennet ble pekt ut til Senatet av guvernør Bill Ritter i januar 2009, etter at senatoren Ken Salazar ble indreminister i Barack Obamas regjering. Obama ga sin støtte til Bennet, mens tidligere president Bill Clinton støttet Romanoff. Clinton støttet Romanoff blant annet fordi Romanoff støttet Hillary Clinton i hennes kamp for å bli demokratenes presidentkandidat. Romanoff solgte også huset sitt, for å få inn penger til valgkampen sin, uten at det hjalp i primærvalget.

### Republikanernes primærvalg
I republikanernes primærvalg var det tidligere viseguvernør Jane Norton mot den konservative advokaten Ken Buck. Buck fikk liten støtte blant det republikanske etablissementet, den kanskje viktigste støtten kom fra senator Jim DeMint. Norton ble støttet av blant annet Sarah Palin og senatorene Sam Brownback, Tom Coburn og Orrin Hatch.

## Senatorvalget
På meningsmålingene er det jevnt mellom de to kandidatene, med noen få prosentpoengs ledelse til Ken Buck. 

## Referanser


## Eksterne lenker
Incitatus

**Incitatus** var den romerske keiser Caligulas favoritthest, og kom til ham fra de spanske områder som veddeløpshest. Navnet er et latinsk adjektiv som betyder noe i nærheten av rask eller i full galopp. 

## Hestens liv

Keiseren var fanatisk opptatt av hestesport, og for å sikre at hans egen hest skulle vinne for favorittlaget *De grønne*, utstasjonerte han soldater natten før et veddeløp som skulle sørge for total stillhet i Incitatus' nabolag. 

Veddeløpshester ble behandlet godt, og ifølge Suetonius' *De tolv keisernes liv*, hadde Incitatus en stall i marmor, med en krybbe av elfenben, en gullbøtte å drikke av, tepper i purpur og en grime med kostelige stener. Det var nytt liggehøy hver dag, bilder på veggene av kjente kunstnere, og hvis Incitatus kjedet seg i omgivelsene, kunne han bare gå over i elfenbensrommet ved siden av. Andre steder blir det nevnt at hesten ble oppasset av atten slaver, og ble fôret med havre iblandet gullflak. 

Hesten «inviterte» øvrighetspersoner til å spise med ham i sitt eget palass ved siden av Caligulas, hvor slavene stod klar til å tjene de fornemme gjestene. Suetonius skrev også at Caligula hadde planer om å gjøre Incitatis til konsul, hvilket han kanskje også hadde blitt hvis keiseren hadde fått leve lenger.

Det verserte mange historier om Incitatus, hvorav mange av dem trolig stammet fra keiseren selv. Det kan tenkes at Caligula har brukt satire mot sine fiender, ved å hevde at selv en hest kunne bli senator, og dermed vise at han anså senatets menn for verdiløse. Suetonius har trolig også lagt tykt på i sine beskrivelser av Caligulas samtid, da han jo skrev for å ære sin egen samtidige keiser, Hadrian.

## Referanser


## Eksterne lenker
* Reismiller, John: ''Caligula and Incitatus: History of Horses'' 
* Lutring, Cheryl R.: ''INCITATUS & Caligula'' 

## Litteratur
* Suetonius, Tranquillus C.: *The twelve Caesars, Gaius Suetonius Tranquillus*, Penguin Books, London, 1989
Mihaela Peneș

**Mihaela Peneș** (1947–2024) var en rumensk friidrettsutøver som deltok i de olympiske leker 1960 i Roma og 1964 i Tokyo. 

Peneș ble olympisk mester i friidrett under 1964 i Tokyo. Hun vant konkurransen i spydkast for damer, med et kast på 60,54 meter, foran Márta Rudas-Antal fra Ungarn og Jelena Gortsjakova fra Sovjetunionen. 

Fire år senere, under Sommer-OL 1968 i Mexico, tok hun olympisk sølvmedalje i spydkast da hun kom på andreplass, bak Angéla Németh fra Ungarn.

## OL-medaljer
* 1964  Tokyo -  **Gull** i friidrett, spydkast damer  Romania
* 1968  Mexico by  -  Sølv i friidrett, spydkast damer  Romania

## Referanser


## Eksterne lenker
*
Øystein Thelle

**Øystein Thelle** (født 1939) er en norsk prest, organist og salmedikter. Han har hatt flere tilltitsverv i organisasjoner innen Den norske kirke, og har blant annet sittet i Tunsberg bispedømmeråd og Mellomkirkelig råd samt vært formann i Bønne- og arbeidsfellesskapet Kirkelig Fornyelse. Han har skrevet flere salmer, og er representert i *[[Norsk Salmebok (1985)|Norsk Salmebok]]*, *[[Salmer 1997]]* og *[[Norsk salmebok 2013]]*  med både egenskrevne salmer og oversettelser. Han er tidligere sokneprest i Tjøme, Gamle Aker og Glemmen og han har vært feltprest på Andøya, studentprest i Oslo og Bonn samt rektor på Diakonhjemmet. Thelle er sønn av kinamisjonærene Rannfrid og Notto Normann Thelle, og Notto R. Thelles eldre bror.

## Litteratur
* *Prester i Den norske kirke og andre teologiske kandidater 2000*, Den norske kirkes presteforening/Verbum forlag, 2000. ISBN 82-543-0860-8

## Referanser
Olov Hartman

**Carl Olov Hartman** (født 7. mai 1906 i Stockholm, død 28. april 1982 i Sigtuna) var en svensk prest og salmedikter og direktør for Sigtunastiftelsen.

Hans foreldre var offiserer i Frelsesarmeen. Hans søster Karin Hartman var redaktør Stridsropet. Han arbeidet som menighetsprest fra 1932 inntil han i 1948 ble direktør for Sigtunastiftelsen. Han skrev romaner, noveller, drama og artikler om kunst og litteratur, og mottok De Nios stora pris i 1976. 

Han er representert med 32 salmer i den svenske salmeboken fra 1986. I Norge er han representert med to tekster i *[[Norsk Salmebok (1985)|Norsk Salmebok]]* og to i *[[Salmer 1997]]*.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 152
Karl Holmström

**Karl Johan Holmström** (1925–1974) var en svensk skihopper som representerte IFK Kiruna. Han tok bronsemedalje i OL i Oslo i 1952. I VM i Lake Placid i 1950 ble han nummer 16.

Han vant hopprennet under Svenska Skidspelen tre år på rad, i 1951, 1952 og 1953. I 1951 vant han også hopprennet i Lahtisspelen. I 1952 vant han sitt eneste svenske mesterskap.

Karl Holmström deltok i den første tysk-østerrikske hoppuka, i 1953. Han ble nummer 9 sammenlagt med 5.-plass i Oberstdorf 4. januar 1953 som sin beste enkeltplassering.

## Referanser


## Kilder
* Sports Reference: Karl Holmström 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination
* Lahden Kaupunginmuseo (Lahtis Bymuseum): Resultater spesielt hopp 4. mars 1951 
* Svenska Skidspelen: Pristagare i Svenska Skidspelen 

## Eksterne lenker
*
Bertel Christian Ægidius

**Bertel Christian Ægidius** (født 23. november 1673, død 3. april 1733) var en dansk prest og salmedikter.

Ægedius studerte teologi ved universitetet i Kiel og ble sogneprest i Varnæs i 1701. Man vet lite om hans virke som sogneprest. Det man derimot vet, er at han gav ut salmeboken *En Nye Psalme-Bog/ Som indeholder de sædvanligste Gamle Som ogsaa mange Nye Psalmer/ Dend Allerhøjeste Gud til Ære/ Og enhver Christen/ som gierne siunger og lover Herren med Psalmer/ Sange og aandelige Viser/ Til nyttelige Brug og Opbyggelse* i 1717. Denne gav han ut for de menighetene i Gottorp som ikke ville synge på tysk. I boken hadde han oversatt flere salmer fra tysk til dansk. Boken ble utgitt på nytt i 1730, men da under navnet *En ny Sang-Bog, som indeholder de almindeligste saavel gamle som nye Sange*. Boken ble omdiskutert,, og biskopen klagde boken inn for kongen. Trass i dette kom boken ut i flere opplag, og den ble brukt helt fram til 1880-tallet.

I *[[Norsk Salmebok (1985)|Norsk Salmebok]]* og *[[Norsk salmebok 2013]]* står Ægidius oppført som oversetter av to salmer.

## Referanser


## Eksterne lenker
* Den danske salmebog online – kort biografi
Rammelsberggruvene

**Rammelsberggruvene** ligger nær byen Goslar i Niedersachsen i Tyskland. Gruvene er sammen med Goslar historiske sentrum og Øvre Harz vannreguleringssystem på UNESCOs liste over verdensarven. *Rammelsberg* er et fjell på 636 meter over havet.

## Historie
Gruvedrift i Rammelsberg blir første gang nevnt i 968 av Windukind av Corvey. Nylige arkeologiske funn nær Düna ved Osterode tyder på at gruvedriften startet allerede 2000 år tidligere. 

Keiser Henrik II av Det tysk-romerske rike som håpte å finne sølv i gruvene, etablerte seg med et anlegg ved sørenden av Rammelsberg. Gruvene fortsatte å være keiserlig eiendom til de ble overtatt av Heinrich von Braunschweig i 1552. Gruvene ble stengt i 1988.

Det anslås at det i alt er utvunnet 27 millioner tonn malm fra fjellet.

Etter at gruvene ble lukket av firmaet Preussag ble det opprettet et museum for å bevare kulturarven og for å vise historien om gruver og det industrielle utstyret knyttet til disse.

## Eksterne lenker
*
Karlstad sentralstasjon

**Karlstad sentralstasjon** er en jernbanestasjon på Värmlandsbanan i Karlstad kommune i Sverige. Den blir betjent av SJ mellom Oslo og Stockholm, Vy Tåg mellom Oslo og Karlstad, og av svensk regionaltrafikk.

Stasjonen ble åpnet i 1869 da strekningen fra Kristinehamn ble åpnet. I 1871 ble også strekningen til Arvika satt i drift, forbindelsen til Norge var dermed ferdigbygd.

## Eksterne lenker
* Historiskt om Nordvästra stambanan
* Sveriges Järnvägsstationer avsnitt K

|}
Ungarn under Sommer-OL 1968

**Ungarn under Sommer-OL 1968**. 167 sportsutøvere fra Ungarn deltok i femten sporter under Sommer-OL 1968 i Mexico by. Ungarn ble fjerde beste nasjon med ti gull-, ti sølv- og tolv bronsemedaljer. Friidrettsutøveren Gergely Kulcsár var landets flaggbærer under åpningsseremonien.  

## Medaljer

## Medaljevinnerne
MGPjr 2010

**Melodi Grand Prix Junior 2010**, offisielt **MGPjr 2010**, var den niende utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 4. september 2010, og ti sanger deltok. Vinneren ble Torstein med «Svikter aldri igjen». 

__INNHOLDSFORTEGNELSE__

## Sendingen
NRK fikk inn 411 melodier i den åpne konkurransen, og en jury plukket ut ti av dem til finalen i Oslo Spektrum lørdag 4. september 2010. Kåre Magnus Bergh og Ingrid Gjessing Linhave var programledere. Blant deltakerne var det to band og åtte soloartister. Det var et mangfold av sjangere, blant annet rap, ballader og pop. Temaene spente fra rettferdighet til mobbing og kjærlighet. 

Finalen åpnet med et dansenummer, framført av en gruppe unge dansere. Deretter framførte alle finalistene sangene sine, og tv-seerne stemte fire av dem til superfinalen. Der ble de fire superfinalist-sangene framført på nytt, før seerne stemte om igjen. AF1, Didrik Solli-Tangen og Tine Thing Helseth sto for pauseunderholdningen før vinneren ble kåret. Programleder-veteranene Stian Barsnes-Simonsen og Nadia Hasnaoui hadde en rolle i sendingen også dette året, da de avslørte den første av de fire superfinalistene.  

Vinneren ble kåret av seernes stemmer, og det var bare mulig å stemme via SMS eller via internettsiden til MGPjr. Bare vinneren ble offentliggjort, de andre låtene forble uplasserte. Vinneren ble ti år gamle Torstein Snekvik fra Kvanne i Surnadal. Låten hans handlet om mobbing og var basert på en hendelse på skolen hans.  

Etter dette sang Torstein vinnersangen igjen, og sendingen ble avsluttet med at alle artistene gikk opp på scenen og sang årets felleslåt, «Du er suveren».

## Resultat
**Første runde**

**Superfinalen**

I superfinalen møttes de fire deltakerne som fikk mest stemmer av publikum i første runde. Bare førsteplassen ble offentliggjort.  

## Hendelser
Torstein var den første vinneren av MGPjr som ikke gikk videre til en skandinavisk eller europeisk finale. NRK trakk seg fra Junior Eurovision Song Contest i 2006, og MGP Nordic 2010 ble avlyst. Årsaken var at Danmark ønsket å satse på sin nasjonale finale, mens Sverige la sin nasjonale konkurranse, *Lilla Melodifestivalen*, på is fram til 2012. 

NRK ga ut de norske sangene på samlealbumet *Melodi Grand Prix Junior 2010*. Albumet lå tolv uker på VG-lista, og nådde førsteplass som høyeste notering.

## Se også
* Melodi Grand Prix 2010

## Referanser


## Eksterne lenker
* MGPjr – offisiell side
Skanderborg slott

**Skanderborg slott** var et kongeslott som lå som lå på en liten øy i Skanderborg sø ved Skanderborg på Jylland. Beliggenheten gjorde det til en glimrende forsvarsposisjon ettersom det var den vanligste adkomstveien til Århus. 
Det eldste kjente slottet ble påbegynt i år 1171 under Valdemar den store. 

Det sto et slag ved Skanderborg slott ca. 1340, da det meste av landet var pantsatt til holsteinerne, og disse hadde også besatt borgen. Den ble beleiret av Niels Ebbesen og hans folk, men da holsteinerne fikk forsterkninger sydfra, beseiret de danskene i et slag med over 2000 falne. Niels Ebbesen ble drept og lagt på steile og hjul til advarsel for eventuelle andre opprørere.

Slottet har i det meste av sin historie tilhørt kongen; imidlertid var det i en kort overgangsperiode på 1400-tallet pantsatt til Århus bispestol.

Slottskirken med sitt runde tårn er en rest av Frederik IIs utbygning som ble påbegynt i 1562. Utbygningen foregikk med materialer fra Øm kloster, som hadde blitt nedlagt etter reformasjonen. Den opprinnelige middelalderborgen, som fylte det meste av bakken mot vest, ble revet i 1720. I 1767 ble det solgt til riving, men en del overlevde, nemlig slottets kapell, som fikk navnet Slottskirken og som siden har vært sognekirke for den sydlige delen av byen. En del av slottshagen ble ved samme anledning omdannet til kirkegård. 

## Eksterne lenker
* Skanderborg slott
Liste over forfattere i Norsk Salmebok og Salmer 1997

Denne artikkelen er en **liste over forfattere i ''Norsk Salmebok'' og ''Salmer 1997***. Disse bøkene er sammen [[Den norske kirke]]s offisielle salmebøker. 

*Norsk Salmebok* ble i [[1985]] utgitt på [[Verbum Forlag]] og inneholder totalt 810 salmer, men har 953 numre. Differansen kommer av at enkelte salmer finnes på både [[nynorsk]] og [[bokmål]] i boken. I denne listen kommer dette til uttrykk i at enkelte forfattere får oppgitt samletall med ett tall og ett tall i parentes. Tallet i parentes angir hvor mange dubletter på en annen målform som kommer i tillegg. I denne boken er det svært mange salmer av [[Tyskland|tyske]] salmediktere, i tillegg til diktere fra de [[Norden|nordiske]] land, men de fleste [[Kontinent|kontinentene]] er representert i salmeboken. Tidsmessig spenner forfatterne fra [[300-tallet]] fram til midten av [[1900-tallet]], men de aller fleste levde og virket fra [[reformasjonen]] og fremover.

I 1997 kom salmeboken *Salmer 1997*. I forordet til denne boken står det: «*Salmer 1997* er utarbeidet av Kirkerådet som en tilleggsbok til Norsk Salmebok». Denne boken inneholder 283 salmer og sanger, liturgiske sanger og samiske salmer og inneholder bidrag fra en rekke tekstforfattere som ikke er representert i *Norsk Salmebok*. Tidsmessig har også denne boken et stort spenn, med den tidligste forfatteren fra [[500-tallet]], men det overveldende flertallet av forfattere kommer fra 1900-tallet. Omtrent halvparten av sangene er skrevet etter [[1980]], altså etter at utvalget til *Norsk Salmebok* i hovedsak var gjort.

Sterkest representert i *Salmer 1997* er sanger fra de nordiske [[Den evangelisk-lutherske kirke|lutherske kirker]], noe som gjenspeiles i at de tekstforfatterne med flest originalbidrag skriver på enten [[norsk]] eller [[svensk]]. Over 150 forskjellige tekstforfattere er representert i boken.

I listen er oversettere også tatt med, da oversetterarbeidet i større eller mindre grad innebærer en nydiktning av teksten på et nytt språk. 

==Tekstforfattere==


==Oversettere==


==Fotnoter==
<references/>

==Litteratur==
;Salmebøker
**Norsk Salmebok*, [[Verbum Forlag]], [[Litteraturåret 1985|1985]], Oslo, ISBN 82-543-0349-5
**Salmer 1997*, [[Verbum Forlag]], [[Litteraturåret 1997|1997]], Oslo, ISBN 82-543-0743-1

;Oppslagsverk
*[[Anne Kristin Aasmundtveit]], *Biografisk leksikon til Norsk Salmebok og Norsk Koralbok*, [[Verbum Forlag]], Oslo, [[Litteraturåret 1995|1995]]. ISBN 82-543-0573-0 
*[[Tobias Salmelid]] (red.), *Lundes sang- og salmeleksikon'', Lunde forlag, Oslo, 1997. ISBN 82-520-4425-5.
Petragge-raidet

**Petragge-raidet** den 22. oktober 1915 under den første verdenskrigen var en mindre landingsoperasjon foretatt av russerne bak de tyske linjene i nordre Kurland. 

De tyske styrkene hadde, på den nordre delen av Østfronten, erobret det historiske landskapet Kurland i løpet av året 1915. Der hadde de opprettet stillinger mot sørbredden av elven Daugava, mens en russisk forsvarslinje beskyttet den strategiske viktige storbyen Riga lenger øst. 

De tyske åttende armé startet 3. oktober, under Ludendorffs kommando, en ny offensiv langs Daugava for å innta Riga og Dvinsk før vinteren. Det russiske forsvaret var for sterkt, men kampene fortsatte uten opphør fram til 22. november. Det nærmeste tyskerne kom var bare tretti kilometer fra Riga.

Under slaget om Riga og Dvinsk satte russerne inn et mindre strategisk motangrep med hjelp av sine sjøstridskrefter i Rigabukten bak de tyske linjene mot det strategiske viktige havnestedet Petragge (Pitrags) på Kurlandskysten. Stedet ligger på et nes vendt mot Irbestredet mellom fastlandet og øya Saaremaa og Rigabukten. Det tyske nærværet i nordre Kurland var svakt, ettersom dette var et tynt befolket område med lange kommunikasjonslinjer.

To pre-dreadnought slagskip, «Slava» og «Orlica» sammen med 15 destroyere eskorterte to kanonbåter som fraktet 536 soldater. Langs strendene på nordre Kurland dampet de russiske destroyerne fram og tilbake mens slagskipene beskyttet landingsoperasjonen på Petragge. Dette kom overraskende på de tyske styrkene som trakk seg ut mens de russiske soldatene gikk på land og inntok tettstedet og området omkring.

Tross landstigningens suksess var det ikke mulig å holde stillingen uten større styrker, og senere samme dag gikk russerne tilbake om bord på kanonbåtene uten å ha oppnådd annet enn å skremme Hindenburg og Ludendorffs *Ober Ost*-stab. Dagen etter var russerne reist, men betydelige ressurser ble bundet til kystforsvaret i Kurland sammen med en kavaleridivisjon for resten av krigen. Angrepet kan ha inspirert gjennomføringen av Operasjon Albion to år senere.

## Referanser


## Litteratur
* Stephen Pope & Elizabeth-Anne Wheal, *The Macmillan Dictionary of The First World War*, 1997 ISBN 0-333-68909-7
* G. Irving Boot, *Battles East – A History of the Eastern Front of the First World War*, 2007 ISBN 1-4241-6800-7
Eupen

**Eupen** er en kommune i Vallonia i provinsen Liege i Belgia, 15 km fra den tyske grensen (Aachen), fra den nederlandske grensen (Maastricht) og fra naturreservatet Hautes Fagnes i Ardennene. 

Eupen er hovedstad i det tyskspråklige området av Belgia. Både parlamentet og regjeringen for det tyske språksamfunnet har sete her. Byen er også hovedstad for Euroregion Meuse-Rhinen.

Eupen ble første gang nevnt i 1215. Den var del av Hertugdømmet Limburg og kom dermed senere til Huset Brabant; i 1477 falt hele området til de østerrikske Habsburgere. Til tross for sin tilknytning til de Nederlandene ble Eupen slått til Preussen i 1815 under Wienerkongressen. Etter slutten av første verdenskrig ble det og nabokommunen Malmedy flyttet tilbake til Belgia gjennom Versaillestraktaten.

Den 1. januar 2006 hadde Eupen en befolkning på totalt 18 248 innbyggere (8 892 menn og 9 356 kvinner).

## Referanser


## Eksterne lenker
*
Albert Grzesinski

**Albert Karl Grzesinski** (født som *Albert Lehmann* 28. juli 1879 i Treptow an der Tollense i kongedømmet Preussen, død 12. januar 1948 i Queens i New York City) var en tysk sosialdemokratisk politiker (SPD), politipresident og innenriksminister i Fristaten Preussen fra 1926 til 1930.

## Liv og virke
### Bakgrunn
Grzesinski var sønn av  en kvinne ved navn Bertha (1856–1926), datter av Karl Ehlert og Maria Reinke, og vokste opp hos sine besteforeldre. Frem til han i 1892 tok navnet til sin stefar, var hans etternavn Lehmann.

### Politisk virke, karriere
Han ble medlem av SPD i 1897. I 1919 ble han stats-undersekretær i det prøyssiske krigsministerium. Han avslo tilbudet om vervet som Reichswehr-minister (forsvarsminister) i 1920. Fra 1922 til 1924 var han president for det prøyssiske hemmelige politi, og fra 1925 til 1926 politipresident for Berlin.

Hans tid som innenriksminister var preget av hans innsats for å fremme demokratiet, av den politiske vold i Tyskland den gang, i særdeleshet den vold som ble utøvet av kommunistene og sammenstøtene mellom kommunistene og sosialdemokratene. I 1929 nedla han forbud mot Rotfrontkämpferbund i Preussen.

Han fratrådte den 28. februar 1930, av personlige grunner. Fra 1930 til 1932 var han på nytt politipresident.
 
I 1931 forsøkte han i egenskap av Berlins politipresident å sette munnkurv på Adolf Hitler, og beordret at han skulle deporteres som uønsket utlending, men kansler Heinrich Brüning ville ikke undertegne ordren.  Han ble fjernet fra sin stilling etter Preußenschlag i 1932 (*prøysserkuppet*), og ble da etterfulgt av den tidligere politidirektør i Essen, Kurt Melcher. Ifølge Christopher Clark kalte han Hitler for «utlendingen», og fant det «bedrøvelig» at han fikk forhandle med regjeringen «istedet for å bli jaget bort med  hundepisk».

### Landflyktighet
Da nazistene kom til makten stod Grzesinskis navn på deres første liste over tyskere som ved lov uten omsvøp skulle fratas statsborgerskapet. Han ble gjort statsløs. Loven gjorde også at han ble fratatt all sin eiendom i Tyskland. 

Han flyktet til Sveits i 1933. Han emigrerte så til Frankrike og i 1937 til USA. I eksil var han aktiv i antinazistiske organisasjoner. 

Han døde i Queens i New York.

## Skrifter
* Albert Grzesinski: *Im Kampf um die deutsche Republik. Erinnerungen eines deutschen Sozialdemokraten* (= *Schriftenreihe der Stiftung Reichspräsident-Friedrich-Ebert-Gedenkstätte.* Bind 9). Herausgegeben von Eberhard Kolb. Oldenbourg, München 2001, ISBN 3-486-56591-5.

## Referanser


## Litteratur
* 
* Wolfgang Benz, Hermann Graml (utg.): *Biographisches Lexikon zur Weimarer Republik.* Beck, München 1988, ISBN 3-406-32988-8.
* Kurt Pätzold u.&nbsp;a. (utg.): *Lexikon Biographien zur deutschen Geschichte von den Anfängen bis 1945.* Deutscher Verlag der Wissenschaften, Berlin 1991, ISBN 3-326-00479-6.
* Thomas Albrecht: *Für eine wehrhafte Demokratie. Albert Grzesinski und die preußische Politik in der Weimarer Republik*. Dietz, Bonn 1999, ISBN 3-8012-4094-0
Evelyn Wenaas

**Evelyn Pauline Margrethe Wenaas** (født *Nordbø* 4. januar 1909 i Oslo, død 18. desember 1997) var en norsk organist, pianist og salmedikter. Hun jobbet som organist i flere kirker i Oslo. Hun har også oversatt en salme som finnes i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

Hun bodde på Lovisenberg eldresenter de siste årene av sitt liv. Hun var gift med sogneprest Johan Arnt Wenaas (f. 1903, d. 1968).

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0 Side 132

## Referanser
Angéla Németh

**Angéla Németh**, gift **Ránky**, (født 18. februar 1946 i Budapest, død 5. august 2014 samme sted) var en ungarsk friidrettsutøver som deltok De olympiske leker i 1968 i Mexico by.

Németh ble olympisk mester i friidrett under Sommer-OL 1968 i Mexico by. Hun vant konkurransen i spydkast for damer, med et kast på 60,36 meter, foran Mihaela Peneş fra Romania og Eva Janko fra Østerrike.

Hun ble kåret til årets sportskvinne i Ungarn i både 1968 og 1969, etter å ha vunnet gull i både OL 1968 i Mexico by og i EM 1969 i Athen.

## OL-medaljer
* 1968  Mexico by -  **Gull** i friidrett, spydkast damer  Ungarn

## Referanser


## Eksterne lenker
*
Vilhelm Kristoffer Vilhelmsen

**Vilhelm Kristoffer Vilhelmsen** (født 8. februar 1890, død 4. september 1962 i Nøtterøy) var en norsk prest og komponist. Han virket som generalsekretær i Den Norske Sjømannsmisjon og som vanlig sjømannsprest i USA. Han skrev flere melodier og har oversatt en salme som finnes i *[[Norsk Salmebok (1985)|Norsk Salmebok]]* og *[[Norsk salmebok 2013]]*

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 124.
Martin Sjølie

**Martin Sjølie** (født 1979) er en norsk låtskriver og plateprodusent som blant annet er kjent for sitt arbeid med Maria Mena, Eva & the Heartmaker, Bertine Zetlitz, Jimin fra BTS og Sigrid. Sammen med Sigrid vant han Edvard-prisen 2018 i klassen populærmusikk for Sigrids EP *Don’t Kill My Vibe*. Under Spellemannprisen 2019 ble han kåret til årets produsent for sitt arbeid med Sigrids utgivelser.

Sjølie er tilknyttet ATV Music Publishing, og har jobbet med blant andre Sam Smith, Ella Henderson, Iain James, Martin Brammer og Jimmy Napes. Han var sønn av Ragnar Sjølie.

## Referanser


## Eksterne lenker
* 
* 
*
Provinsen Schlesien

**Provinsen Schlesien** (tysk: *Provinz Schlesien*, polsk: *Prowincja Śląsk*, Schlesisk: *Prowincyjo Ślůnsko*) var en provins som eksisterte i Kongedømmet Preussen, og senere Fristaten Preussen, fra 1815 til 1919. 

Provinsens territorium ble erobret fra det østerrikske Habsburgmonarkiet under de schlesiske kriger på 1700-tallet. Provinsens hovedstad var Breslau. Under Weimarrepublikken og Fristaten Preussen ble Schlesien delt i de to adskilte provinsene provinsen Nedre Schlesien og Provinsen Øvre Schlesien. De to provinsene ble gjenforent til en enkelt provins i tiden 1938–1941.

## Referanser
Johan Olof Wallin

**Johan Olof Wallin** (født 15. oktober 1779 i Stora Tuna i Dalarna, død 30. juni 1839 under et tilfeldig besøk i Uppsala) var en svensk erkebiskop og salmedikter. 

## Liv og virke
### Bakgrunn
Johan Olof Wallin gikk på skole i Faluns trivialskola, for så å gå på gymnaset i Västerås og videre teologi på Uppsala universitet. Allerede i unge år ble Wallin ansett som en svært begavet mann. Ved universitetet fikk Daniel Boëthius stor påvirkning på han og hans filosofi, og kontakten med den tyske førromantikkens dikt ble avgjørende for hans estetikk. Dette i kombinasjon med hans patriotisme gjorde at han kom til å foregripe den gotiske diktningen, selv om denne ikke delte alle hans idealer. 

I 1803 ble han promovert til Dr. phil., og i 1806 ordinert til prest.

### Prest, erkebiskop
I 1806 ble han adjunkt an ved kadettsskolen på Karlberg slott, der han ble forfremmet til slottspredikant og lektor i 1809. Samtidig ble han sogneprest i Solna. I 1812 ble han sogneprest ved Adolf Fredriks kyrka i Stockholm.

Han ble domprost i Västerås i 1816 (men han tiltrådte ikke før i 1818).  I 1818 ble han utnevnt til pastor primarius og kyrkoherde i Storkyrkoförsamlingen i Stockholm (der tiltrådte han i 1821). I 1830 ble han overhoffpredikant, og erkebiskop i 1837.

I dag er han best kjent som salmedikter, men i sin samtid var han regnet som en stor predikant og taler. Han var hovedansvarlig for den svenske salmeboken som kom ut i 1819, og skrev selv eller oversatte og bearbeidet 286 av de 500 salmene i denne boken. Av disse ble 222 salmer videreført i salmeboken som kom ut i 1937.

Han var medlem i Stora uppfostringskommittén fra 1825, og var til å begynne med strengt konservativ, men ble mer liberal med årene. Han grunnla flere skoler, som for eksempel Wallinska flickskolan i Stockholm. Han var avvisende til frikirkelighet og vekkelsesbevegelser. Hans egen teologi ble betegnet som kristen nyhumanisme.

Wallingatan i Stockholm er oppkalt etter ham.

Han er representert i den danske salmeboken som kom ut i 1921, og med fem egne salmer og en oversatt salme i *[[Norsk Salmebok (1985)|Norsk Salmebok]]* og en egenskrevet salme og en oversettelse i *[[Norsk salmebok 2013]]*.

## Svenska Akademien
Wallin ble innvalgt som medlem av Svenska Akademien 29. mars 1810 og tok sete på stol nummer 1 29. mai 1811.

## Referanser


## Litteratur
* 

## Eksterne lenker
*
Oyggjatíðindi

***Oyggjatíðindi*** (oversatt: «Øytidende») var en færøysk avis

*Oyggjatíðindi* ble etablert av Lasse Klein og utkom for første gang 25. november 1977. Árni S.F. Joensen var redaktør de første månedene, men Klein overtok i løpet av 1978. I 1982 overtok Lasse Kleins bror, Dan Klein, som skrivende redaktør.

*Oyggjatíðindi* var først en lokalavis for Eysturoy, i samarbeid med *[[Norðlýsið]]* på Norðoyar, men bredte seg etter hvert ut over hele øygruppen.

Dan Klein ble trukket for retten en rekke ganger for injurier.

Avisen utkom i mange år med to ukentlige utgaver, men ble en ukeavis i 2010. I september 2011 gikk papiravisen inn for godt. *Oyggjatíðindi* fortsatte som en nettavis frem til den innstilte i 2022. Utgiverselskapet opphørte i 2024.

## Opplag
Opplagstall for papiravisen, registrert av Hagstova Føroya:

## Referanser


## Eksterne lenker
*
Hlučínregionen

**Hlučínregionen** (tsjekkisk: *Hlučínsko*, tysk: *Hultschiner Ländchen*, polsk: *Kraik hulczyński*) er et historisk landskap i tsjekkisk Schlesien i regionen Mähren-Schlesien i Tsjekkia. Landskapet er oppkalt etter byen Hlučín, og har et areal på 316,9 km².

I 2001 hadde området et folketall på 73 914 personer, og en folketetthet på 233 per km².
Sydney Carter

**Sydney Bertram Carter**  (født 6. mai 1915 i Camden Town i London, død 13. mars 2004 i Herne Hill, også i London) var en engelsk poet, sangdikter og folkemusiker. Han er kjent for å ha skrevet sanger som  «Lord of the Dance» og «When I Needed a Neighbour» (norsk: «Da jeg trengte en neste»).

## Liv og virke
Han gikk på skole på Christ's Hospital sin skole i Horsham, West Sussex og på Balliol College i Oxford, hvor han tok en grad i historie i 1936. Carter var pasifist, og ble med i kvekernes ambulansetjeneste da andre verdenskrig brøt ut. Han tjenestegjorde da i Egypt, Palestina og Hellas

På 50-tallet skrev han tekster for Donald Swann og i 1962 produserte han albumet *Putting out the Dustbin* med Sheila Hancock.

Delvis inspirert av Jesus og delvis av en statue av Shiva som Nataraja skrev Carter teksten til «Lord of the Dance». i 1963. Han brukte melodien til kvekersangen «Simple Gifts», og skrev den som en hyllest til kvekernes musikk. Han sa senere at han ikke trodde sangen ville bli populær og at han trodde folk ville ha problemer med teologien i sangen, men at den representerte den type kristendom han likte.

Han jobbet mer med Donald Swann, og skrev seks sanger for Swanns EP *Songs of Faith and Doubt* som kom ut i 1964. På 60-tallet jobbet han også som kritiker for musikkmagasinet Gramophone. I 1965 gav Carter ut, *Lord of The Dance*,  en EP med seks sanger.

Carter har skrevet en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*, salmen «Da jeg trengte en neste».

## Bibliografi
* *The Rock of Doubt* (1978)
* *Dance in the Dark* (1980)

## Referanser


## Eksterne lenker
* 
* 
*  Kort biografi   
*  Om «Lord of the Dance» 
*  Minneord hos ''The Independent'' 
*  Minneord hos ''The Guardian Unlimited''
Tilsynsrådet for advokatvirksomhet

**Tilsynsrådet for advokatvirksomhet** var et norsk statlig organ, opprettet med hjemmel i domstolloven. Rådet utstedte bevilling til advokater, autorisasjon som advokatfullmektig samt tillatelse til ulike rettshjelpere og rettshjelptiltak, og førte tilsyn med praktiserende advokater og rettshjelpere.

Rådet ble ledet av et styre som besto av en praktiserende advokat som formann, samt to styremedlemmer hvorav den ene skulle være statsautorisert revisor. Styret ble oppnevnt av Kongen i statsråd for to år, med adgang til gjenoppnevnelse hver gang for ytterligere to år. Finansieringen av rådet skjedde gjennom årlige pliktbidrag fra advokater og rettshjelpere.

I sitt tilsyn med advokatvirksomhet, hadde rådet innsyn i alle opplysninger som var nødvendige for kontroll uten hinder av advokatenes taushetsplikt. Rådet kunne også la avholde bokettersyn.

Fra 2025 ble rådet erstattet av Advokattilsynet.

## Se også
* Advokatbevillingsnemnden
* Disiplinærnemnden
* Tilsynsutvalget for dommere

## Referanser


## Eksterne lenker
* Tilsynsrådet for advokatvirksomhet
Slaget ved Limanowa

**Slaget ved Limanowa** (**Slaget ved Limanowa-Lapanow**) var den første strategiske seieren under første verdenskrig for det østerriksk-ungarske militæret, et halvt år etter krigsutbruddet. Seieren reddet Habsburg-imperiet fra et katastrofalt nederlag. 

Den russiske sørvestfronten ledet av general Nikolai Iudovich Ivanov som hadde vunnet en rekke seire på den galiciske fronten siden begynnelsen, hadde startet en viktig offensiv den 1. november fra sine stillinger langs elven San mellom Sandomierz i vest og Przemysl i øst inn i det vestre Galicia. Den russiske tredje armé rykket fram mot Gorlice og Tarnów mens den russiske åttende armé beveget seg mot inngangene til passene i Karpatene. Den østerriksk-ungarske øverstkommanderende, Conrad von Hötzendorf, hadde trukket tilbake den høyre flanken for å støtte den tyske offensiven mot Warszawa med en egen offensiv for å støtte sine alliertes høyre flanke. Den tysk-østerrikske offensiven i det vestlige Polen ble bremset og slått tilbake mens Ivanov gikk til angrep med full kraft på den svekkede fløyen som ble kraftig presset tilbake helt til over Dunajec-elven.

I desperasjon beordret Conrad uttrekking av de fleste styrkene fra Schlesien til Kraków-området, der den fjerde arméen ble forsterket og flyttet sørover for å angripe den russiske tredje armé i flanken, Radko-Dmitriev hadde svingt nordover fra øvre Dunajec mot byen Kraków. I de siste dagene av november begynte Conrad motoffensiven, men det var først den 5. desember at oppgjøret om herredømmet over Kraków og de vestlige passene i Karpatene startet. Tross kraftig motstand klarte de østerriksk-ungarske og tyske soldatene å slå tilbake den tredje arméen over Dunajec tilbake til Tarnow-Gorlice-stillingen i løpet av desember. 

På sin høyre flanke oppe i Karpatene utnyttet den østerriksk-ungarske 3. armé anledningen til å angripe den russiske 8. armés utsatte flanker. Russerne hadde ikke annet valg enn å trekke seg nordover fra Kraków, som for alvor var under direkte trussel, og fjellovergangene som ledet til Ungarns sletter. Brusilov kunne ha gått til angrep inn i Ungarn i en ren parademarsj om det ikke var for nederlaget ved Limanowa.

## Se også
* Slaget ved Kraków

## Litteratur
* H.P. Willmott, *Første verdenskrig*, revidert utgave 2008 ISBN 978-82-04-15556-6
Mike Holland

**Michael Harry «Mike» Holland** (født 1961) er en amerikansk tidligere skihopper. Han satte verdensrekord i skiflyging i 1985.

Han debuterte i verdenscupen med 34. plass i Oberstdorf 30. desember 1982. Sammenlagt i verdenscupen ble han nummer 10 i 1984/85-sesongen. Han vant ett verdenscuprenn, i Bischofshofen 6. januar 1989. I 1988/89 ble han nummer 8 sammenlagt i den tysk-østerrikske hoppuka.

Under trening foran VM i skiflyging i Planica 15. mars 1985 satte han verdensrekord med 186 meter. Rekorden ble slått alt samme dag, da Matti Nykänen hoppet én meter lenger. Mike Holland deltok i VM i skiflyging i 1983, 1985, 1986 og 1988. Den beste plasseringen fikk han i 1985, da han ble nummer 8.

Mike Holland var med i OL i 1984 og 1988. De beste plasseringene fikk han i Calgary i 1988, der han ble nummer 32 i storbakken og nummer 33 i normalbakken, og var på det amerikanske laget som ble nummer 10 av 11 lag i lagkonkurransen. Han deltok i VM i 1984 (lag), 1985, 1987 og 1989. De beste VM-plasseringene fikk han i 1985, da han ble nummer 8 i normalbakken i Seefeld og var på det amerikanske laget som ble nummer 5 i lagkonkurransen i Innsbruck.

Mike Holland ble nasjonal mester fem ganger. Han vant USAs storbakkemesterskap i 1986, 1987 og 1988, og vant i både storbakken og normalbakken i 1989.

Hans siste verdenscuprenn var i Lake Placid 12. desember 1989.

Mike Holland er bror til skihopper Jim Holland og kombinertløper Joe Holland, som begge deltok i OL.

## Referanser


## Kilder
* Sports Reference: Mike Holland 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Eastern Ski Jumping & Nordic Combined Foundation, Inc.: Pictures, and a chat with Mike Holland about his World Record Ski Jump
* Eastern Ski Jumping & Nordic Combined Foundation, Inc.: United States National Ski Jumping Champions 1981 to present

## Eksterne lenker
*
Bjorøyl

***Bjorøyl*** er et musikkalbum med Åsmund Åmli Band, utgitt i 2003. Dette er bandets første studioalbum. Albumet ble produsert av Bjørn Stiauren og Stian Øvland.

## Sporliste

# «Påskerally på riksveg nummer 9» (Gill/Kostas/Stian Øvland)
# «Sove på sofan» (Brad Paisley/Chris DuBois/Øvland)
# «Bjorøyl» (Glenn Martin)
# «Svaikaddefest» (Marty Stuart)
# «Om du ein dag vil heimte» (Alan Jackson/Øvland)
# «Soppeslaget» (Lester Flatt/Øvland)
# «Brannmann Sam» (Mack Vickery/Wayne Kemp/Øvland)
# «Stomp og vatn» (Eric Clapton/Danny Flowers/Øvland)
# «Sundagskveld på boin» (Neese/Bob McDill/Wayland Holyfield/Øvland)
# «En hyllest til The Buckaroos»
# «Nordheim café» (George Strait/Gerry House/Devan O'Day/Øvland)

## Referanser


## Eksterne lenker
Panorama (Åsmund Åmli Band-album)

***Panorama*** er et musikkalbum med Åsmund Åmli Band, utgitt i 2008. Albumet lå 3 uker på VG-lista og endte med 24.-plass som beste plassering.

## Sporliste

# «Heilt flatt dekk» - "Ain`t love a lot like that - George Jones
# «Det ha' vore greitt»
# «Eg e frå bygdinn»
# «Kjendest som him'len for meg»
# «Lykkehjul å årelodd» - « What are we doing in love» - Mark Chesnutt
# «Skraslen skrott' å sjel» « I would’nt have it any other way» - Aaron Tippin
# «Dr. Eng»
# «Papas grøne variant» - "My boomerang heart" - The Derailers
# «Heim ti' de»
# «So i etteti'»
# «Like ne'om panorama»

## Eksterne lenker
*
Slaget ved Kraków

**Slaget ved Kraków** fra 16. til 25. november 1914 på Østfronten under den første verdenskrigen var en østerriksk-ungarsk motoffensiv med den andre armé som var overført fra Karpatene for å støtte den tyske offensiven i vestlige Polen mot Warszawa. Det var også en motoffensiv for å stoppe general Lechitski med hans niende armé fra å bryte seg inn i den strategiske viktige byen Kraków fra nord.

Den russiske sørvestfronten hadde den 1. november startet et langsomt fremstøt som del av en felles offensiv langs hele fronten mellom Przemysl og Łódź rettet mot Galicja og Schlesien, dette ønsket sentralmaktene å stoppe med en motoffensiv rettet mot Warszawa gjennom øvre Wisla fra den 11. november. Conrad forflyttet styrkene vestover, svekket sin høyre fløy og styrket den venstre fløy, men hans senteret var kommet under angrep av den russiske niende armé. Allerede den 12. november hadde Lechitski krysset Nidaelven på nordbredden av Wisla, og tok byen Miechow 40&nbsp;km fra Kraków.

Offensiven fra nordvest for Kraków startet den 16. november med den andre armé som skulle sikre den tyske niende armés høyre flanke fra Schlesien, som støttet inn i den russiske fjerde armé som hadde rykket vestover mot de tyske linjene. I et dristig spill var hele den niende armé trukket ut og flyttet til Posen-Thorn i nord, mens de fåtallige forsvarere støttes av Conrad med hans 2. armé. Men russerne var sterkere enn ventet, som klarte å stoppe den østerriksk-ungarske offensiven inn i stillstand.

Samtidig hadde den russiske niende armé slått gjennom forsvarslinjene nord for Kraków og kommet fram til festningsringen rundt storbyen. Dette ble stoppet med en motoffensiv med den østerriksk-ungarske 1. armé støttet av 4. armé, med assistanse fra fortene som beskyttet Kraków. Under angrepene og den sterke ilden fra fortene ble frontlinjen stabilisert ett stykke vekk fra de nordre forstedene. Men den russiske niende armé hadde bundet ned forsvarerne, og på den venstre fløy var 2. armé tvunget på retrett av fjerde og senere femte arméer fra Nordvestfronten.

Ved 25. november hadde Conrad sikret hans senter rundt Kraków, men den venstre fløyen kunne ikke være til nytte langt fra den galicjiske fronten som sto i fare om å kollapse under fremrykningene fra Radko-Dmitriev med hans tredje armé og Brusilov med åttende armé. Trusselen fra nord var stoppet, men en ny trussel hadde oppstått etter russerne krysset elven Dunajec og vendt mot nord for å angripe Kraków fra sør. Dette ble stoppet under «det andre slaget ved Kraków», bedre kjent som Slaget ved Limanowa fra 1. desember.

## Se også
* Slaget ved Limanowa

## Litteratur
* H.P. Willmott, *Første verdenskrig*, revidert utgave 2008 ISBN 978-82-04-15556-6
* G. Irving Root, *Battles East – A History of the First World War* 2007 ISBN 1-4241-6800-7
* Jan Dabrowski, *Wielka Wojna 1914-1918* 1937, reprint 2000 ISBN 83-87621-72-2
Juno (album)

***Juno*** er et musikkalbum med Zuma, utgitt i 2001. Dette er duoens første plateutgivelse og lå 5 uker på VG-lista og endte med 17.-plass som beste plassering.

## Sporliste

# «Pearl»
# «The Tram»
# «Retro»
# «Traces Lost»
# «The Winter of Your Heart»
# «High On the Outside»
# «Tie You Down»
# «Saturday Night Again»
# «Through the Blue»
# «Juno»

## Eksterne lenker
*
Pearls (album)

***Pearls*** er en samleplate med Zuma, utgitt i . Albumet inneholder også noen nye låter som for eksempel «Always Always».

## Sporliste
# «Joy In the City»
# «Find My Girl»
# «Pearl»
# «Simple Song»
# «Tie You Down»
# «Rainboy»
# «Every Weekend I»
# «Bowie Tapes»
# «Youthful Jubilee»
# «The Tram»
# «Always Always»
# «Home Tonight»
# «Give It to Me»
# «Norwegian Girl»
# «The Winter of Your Heart»

## Referanser


## Eksterne lenker
*
Vaktmesteren (album)

***Vaktmesteren*** er et musikkalbum av Kai Kiil utgitt i 1988. Dette er Kai Kiils debutalbum, utenom som vokalist i Banana Airlines, basert på rollefiguren «Vaktmesteren» fra NRK-serien for ungdom med samme navn der han spilte vaktmester ved en skole (noe han også var i det sivile liv).

## Sporliste

# «Når du blir gammel»
# «Kjempebæsj» (basert på Monster Mash av Bobby "Boris" Pickett)
# «I Don't Know What It is But I Call It Love»
# «Willy Bolle» (basert på Wooly Bully av Sam The Sham & The Pharaohs)
# «Hermann hval»
# «B-b-b-brake It»
# «Eventyrsangen»
# «Rektors vise»
# «Vi vil ha fri»
# «Barns fantasi»
# «Bare tull»
# «Lisa gikk til skolen»
Hans J. Ellingsgaard

**Hans Jacob Fritz Svend Ellingsgaard** (født 22. oktober 1905 på Eiði, død 11. juni 1996 samme sted) var en færøysk misjonær og politiker (Tj.). Han var innvalgt på det færøyske Lagtinget fra Eysturoy fra 1962 til 1970.

Han var misjonær blant færøyske sjøfolk i Aberdeen fra 1942 til 1950, blant lokalbefolkning og færøyske sjøfolk på Island (i all hovedsak på Vestmannaeyjar) i 1950-årene, blant færøyske sjøfolk i områdene rundt Kangerluarsoruseq på Grønland i 1960-årene, og i Etiopia tidlig i 1970-årene. Fra 1970 til 1988 var Ellingsgaard formann i Kirkjuliga Missiónsfelagið, som er den færøyske sjømanns- og hedningsmisjonen og en avlegger av Kirkjuliga Heimamissiónin í Føroyum.

## Referanser
Arne Skjånes (1895–1977)

**Arne Skjånes** (født 6. juni 1895, død 26. august 1977) var en norsk prost, forfatter og salmedikter.

Skjånes virket som prost i Strinda fra 1948 til 1965. Han var engasjert i Den Norske Israelsmisjon og var leder for Norske Presters Hjelpeforening i fire år på slutten av 1960-tallet. 

Han var ordfører i representantskapet for den kristne avisen *[[Dagsavisa]]* og gav ut boken *Tiller sokn* og diktsamlingen *På hellig grunn* i 1953. Han er representert med en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*. Han fikk en sønn som også het Arne Skjånes som også ble prest og skrev salmer. Også han er representert i *Norsk Salmebok*.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 126.

## Eksterne lenker
* Oppføring hos Strinda historielag
Frank von Christierson

**Frank von Christierson** (født 25. desember 1900 nær Helsingfors, død 24. april 1996 i California) var en finsk-amerikansk prest og salmedikter.

Fem år gammel flyttet han til USA sammen med familien sin, og han tok der en utdannelse i psykologi ved Stanford University. Han ble ordinert til prest i den presbyterianske kirken i 1929, og tjenestegjorde i flere kirker, og som tilsynsmann for større områder i California. Han var også engasjert i kristent radio- og TV-arbeid.

Han skrev flere salmer som ble oversatt til blant annet portugisisk og norsk. I Norge er han representert i *[[Norsk Salmebok (1985)|Norsk Salmebok]]* og *[[Norsk salmebok 2013]]* med en salme i hver av samlingene. Q.E.D. Press gav i 1987 ut samlingen *Make a Joyful Noise: Hymns and Verses by Frank von Christierson*, og i 1982 fikk han tittelen «Fellow of the Hymn Society» på grunn av sitt arbeid med salmer. 

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. . Side 168.

## Eksterne lenker
* En kort biografi og et minneord
Saargebiet

**Saargebiet** (fransk: *Le Territoire du Bassin de la Sarre*), også kalt **Saarbeckengebiet** og **Saar**, på norsk kalt **Saar-området**, var en region i Tyskland som ble okkupert og regjert av Storbritannia og Frankrike under et mandat fra Folkeforbundet fra 1920 til 1935. Okkupasjonen var opprinnelig et resultat av Versaillestraktaten. Folketallet var  i 1933, og dets hovedstad var Saarbrücken. Området tilsvarer i hovedsak dagens tyske delstat Saarland, men var litt mindre i areal.

Etter en folkeavstemning som ble avholdt i 1935, ble området gjenforent med Tyskland, som del av Gau Westmark i det nazistiske Tyskland. Folkeavstemningen hadde en deltakelse på 98 %, og hele 90,73 % stemte for en gjenforening med Tyskland, 8,86 % stemte for å bevare status quo, mens bare 0,14 % stemte for å slutte seg til Frankrike.

****

Pompeo Aloisi utførte på vegne av Folkeforbundet som *Président du Comité des Trois (Tremannskomitéens president)* de seremonielle funksjonene i forbindelse med overføringen av Saar til Nazi-Tyskland 1. mars 1935.

## Referanser


## Se også

* Saarland (1947–1956)

## Kilder
*
I Vi-landet

***I Vi-landet*** er et musikkalbum med , utgitt i .

## Sporliste
# «Urjotnen»
# «Vi landet»
# «På veg»
# «Gjennom det»
# «I fiolette lys»
# «Vesti vesti»
# «Solbeven»
# «Splid (vinden sa)»
# «Svarte fugler»
# «Her»

## Referanser


## Eksterne lenker
*
Dvergmål (album)

***Dvergmål*** er et musikkalbum med , utgitt i 1987.
I 1993 ble det gjenutgitt med 10 bonusspor.

## Sporliste

# «Solbeven»
# «Navnet»
# «Vindstille»
# «Som sus»
# «Wakanda»
# «Svart/hvitt»
# «Mellom regler»
# «Samling»
# «Å gå»
# «Alle myter»
# «Dette rommet»

## Eksterne lenker
*
Overvintrende

***Overvintrende*** er et musikkalbum med , utgitt i 1984. Dette er bandets første plateutgivelse.

## Sporliste

# «Menneskene på broene»
# «Sulu-tigre»
# «Det kom en lyd der inne fra»
# «De kunne ha blitt lurt ut dit»
# «Vi overvintrer»
# «Mystiske tepper (lyd stenges inne av lepper)»
# «På en mandeltime spasertur»
# «Vi overvintrer»

## Eksterne lenker
Nicholas Jonas (album)

***Nicholas Jonas*** er et musikkalbum med Nick Jonas, utgitt den 16. desember 2004 i USA. Dette er hans første plateutgivelse.

## Sporliste

# «Dear God»
# «Time for Me to Fly»
# «Appreciate»
# «When You Look Me In the Eyes»
# «Higher Love»
# «Please Be Mine»
# «I Will Be the Light»
# «Don't Walk Away»
# «Joy to the World (A Christmas Prayer)»
# «Crazy Kinda Crush On You»
# «Wrong Again»

## Eksterne lenker
*
Camp Rock 2: The Final Jam (album)

***Camp Rock 2: The Final Jam*** er et musikkalbum med flere artister som deltok i filmen *[[Camp Rock 2: The Final Jam]]*. Albumet ble utgitt den 10. august 2010.

## Sporliste

# Demi Lovato: «Brand New Day»
# Matthew Finley: «Fire»
# Demi Lovato: «Can't Back Down»
# Camp Rock: «It's On»
# Demi Lovato og Joe Jonas: «Wouldn't Change a Thing»
# Jonas Brothers: «Heart and Soul»
# Demi Lovato og Joe Jonas: «You're My Favorite Song»
# Nick Jonas: «Introducing Me»
# Matthew Finley og Meaghan Jette Martin: «Tear It Down»
# Camp Rock: «What We Come Here For»
# Camp Rock: «This is Our Song»
# Demi Lovato: «Different Summers»
# Matthew Finley og Meaghan Jette Martin: «Walkin' In My Shoes»
# Demi Lovato: «It's Not Too Late» (bonus)
# Iron Weasel: «Rock Hard or Go Home» (bonus)

## Eksterne lenker
*